EkBass/fiwiki-20250220-pages-articles huggingface dataset:
Leander Dendoncker

Leander Dendoncker (s. 15. huhtikuuta 1995 Passendale) on belgialainen jalkapalloilija, pelipaikaltaan puolustava keskikenttäpelaaja. Hän edustaa Englannin Valioliigassa pelaavaa Aston Villaa. Hän on pelannut Belgian maajoukkueessa 32 ottelua. Dendoncker nousi RSC Anderlechtin edustusjoukkueeseen kaudella 2013–2014 ja pelasi Belgian pääsarjassa ensimmäiset ottelunsa kaudella 2014–2015. Hän pelasi neljän kauden aikana 125 liigaottelua ja teki niissä yhdeksän maalia. Hän voitti Belgian-mestaruuden kaudella 2016–2017 ja Belgian Super Cupin 2013. Hän pelasi Anderlechtissa Mestarien liigassa kymmenen ottelua. Eurooppa-liigassa hän pelasi 20 ottelua ja teki yhden maalin. Kaudella 2018–2019 hän pelasi lainasopimuksella Wolverhampton Wanderersissa 19 Englannin Valioliigan ottelua ja teki niissä kaksi maalia. Kesällä 2019 Wolverhampton osti hänet itselleen. Kaudella 2019–2020 Dendoncker pelasi joukkueensa kaikki 38 valioliigaottelua ja niistä 32 ottelua avauskokoonpanossa. Maaleja hän teki neljä. Eurooppa-liigassa Wolverhampton ylsi puolivälieriin ja Dendoncker pelasi kaikki kuusi karsintaottelua ja 11 varsinaisen liigan ottelua sekä teki maalin karsinnassa Torinoa ja alkulohkossa Beşiktaşia vastaan. Kaudella 2020–2021 hän pelasi 33 valioliigaottelua ja teki niissä yhden maalin. Kaudella 2021–2022 hän pelasi 30 valioliigaottelua ja teki niissä kaksi maalia. Hän pelasi elokuussa 2022 Wolverhamptonissa vielä neljä valioliigaottelua mutta siirtyi syyskuun alussa Aston Villaan, jossa hän pelasi kauden aikana 20 valioliigaottelua, niistä seitsemän avauskokoonpanossa. Syyskaudella 2023 hän pelasi kahdeksassa valioliigaottelussa, joista kerran avauskokoonpanossa ja teki yhden maalin. Konferenssiliigassa hän pelasi neljä ottelua. Kevätkauden 2024 hän oli lainalla SSC Napolissa, jossa pelasi yhteensä vain 24 minuuttia kolmessa Serie A:n ottelussa. Dendoncker pelasi Belgian eri ikäluokkien juniorimaajoukkueissa 32 ottelua ja teki niissä kaksi maalia. Belgian A-maajoukkueessa hän pelasi ensimmäisen kerran kesäkuussa 2015 Ranskaa vastaan. Hän kuului Belgian joukkueeseen, joka saavutti MM-kilpailuissa 2018 pronssia. Hän pelasi MM- turnauksessa alkulohko-ottelun Englantia vastaan. Kesällä 2021 pelatuissa EM- kilpailuissa hän oli avauskokoonpanossa kahdessa ensimmäisessä alkulohko- ottelussa mutta pelasi sen jälkeen vain viime hetket neljännesvälieräottelussa Portugalia vastaan. MM-kilpailuissa 2022 hän pelasi avauskokoonpanossa ensimmäisessä alkulohko-ottelussa Kanadaa ja kolmannessa Kroatiaa vastaan. Dendoncker on juhannukseen 2024 mennessä pelannut 32 A-maaottelua, joissa 21 kertaa avauskokoonpanossa. Ainoan A-maaottelumaalinsa hän on tehnyt kesäkuussa 2022 Kansojen liigan ottelussa Puolaa vastaan. == Lähteet == Luokka:Belgialaiset jalkapalloilijat Luokka:Vuonna 1995 syntyneet Luokka:Elävät henkilöt
Ryan Bennett

Ryan Bennett (s. 6. maaliskuuta 1990 Orsett) on englantilainen jalkapalloilija, pelipaikaltaan keskuspuolustaja. Hän on pituudeltaan 188-senttimetrinen. Hän on pelannut Englannin Valioliigassa yhteensä 111 ottelua Norwich Cityn ja Wolverhampton Wanderersin sekä lainasopimuksella Leicester Cityn joukkueissa. Hän edustaa kaudella 2023–2024 Englannin ykkösliigan Cambridge Unitedia. Bennett aloitti liigauransa neljännen sarjatason eli kakkosliigan Grimsby Townissa kaudella 2006–2007. Hän siirtyi syksyllä 2009 Peterborough Unitediin, jota hän edusti mestaruussarjassa ja ykkösliigassa kolmena kautena. Alkuvuonna 2012 hän siirtyi Valioliigan Norwich Cityyn, jossa hän pelasi kuutena kautena 61 Valioliigan ja 39 mestaruussarjan ottelua; maaleja hän teki Valioliigassa kaksi. Kesällä 2017 Bennett siirtyi Wolverhamptoniin. Hän pelasi kaudella 2017–2018 mestaruussarjassa 29 ottelua ja teki niissä yhden maalin. Kaudella 2018–2019 hän pelasi Valioliigassa 34 liigaottelua ja teki niissäkin yhden maalin. Seuraavalla kaudella hän pelasi Wolverhamptonissa 11 liigaottelua ja siirtyi tammikuussa 2020 lainalle Leicester Cityyn, jossa hän pelasi viisi valioliigaottelua. Bennett pelasi kaudet 2020–2022 mestaruussarjaa Swansea Cityn joukkueessa. Hän teki tammikuussa 2023 sopimuksen ykkösliigassa pelaavan Cambridge Unitedin kanssa. Bennett pelasi Englannin alle 18-vuotiaiden maajoukkueessa yhden ottelun ja alle 21-vuotiaiden maajoukkueessa kaksi ottelua. == Lähteet == Luokka:Englantilaiset jalkapalloilijat Luokka:Vuonna 1990 syntyneet Luokka:Elävät henkilöt
Matt Doherty

Matthew James "Matt" Doherty (s. 16. tammikuuta 1992 Dublin) on irlantilainen jalkapalloilija, pelipaikaltaan yleensä oikea puolustaja. Hän edustaa Englannin Valioliigassa pelaavaa Wolverhampton Wanderersia. Doherty siirtyi vuonna 2010 Englantiin Wolverhampton Wanderersiin ja edusti seuraa siitä lähtien kymmenen vuotta lukuun ottamatta kahta lyhyttä lainapestiä skotlantilaiseen Hibernianiin ja englantilaiseen Buryyn vuonna 2012. Doherty pelasi ensimmäisen valioliigaottelunsa kaudella 2011–2012 mutta Wolverhamptonin putoamisen myötä hän pääsi esiintymään Valioliigassa seuraavan kerran vasta kaudella 2018–2019, jolloin hän pelasi joukkueen kaikki 38 liigaottelua ja teki niissä neljä maalia. Samalla kaudella hän pelasi Wolverhamptonin kaikki kuusi FA Cupin ottelua joukkueen yltäessä välieriin ja teki niissä neljä maalia: viime hetken tasoitusmaalin neljännen kierroksen ottelussa Shrewsbury Townia vastaan, kaksi maalia uusintaottelussa Shrewsburya vastaan ja avausmaalin tappiollisessa välieräottelussa Watfordia vastaan. Kaudella 2019–2020 Doherty pelasi 36 valioliigaottelua ja teki niissä neljä maalia. Hän teki Eurooppa-liigan karsinnassa maalin armenialaista Pyunik Jerevania vastaan ja pelasi Eurooppa-liigassa, jossa Wolverhampton ylsi puolivälieriin, kymmenen ottelua ja teki maalin portugalilaista Bragaa ja espanjalaista Espanyolia vastaan. Doherty siirtyi elokuussa 2020 Tottenham Hotspuriin nelivuotisella sopimuksella. Hän pelasi seurassa 2,5 kauden aikana 44 valioliigaottelua, joissa hän teki kolme maalia, sekä kaksi Mestarien liigan ja seitsemän Eurooppa-liigan ottelua. Hän siirtyi tammikuun 2023 lopulla Atlético Madridiin https://www.iltalehti.fi/valioliiga/a/ca54eb22-0f97-4020-9a62-619bf9dc81ad, jossa hän pelasi kevätkauden 2023 aikana yhteensä vain 16 minuuttia kahdessa La Ligan ottelussa. Hän palasi Wolverhamptoniin ilmaissiirrolla kesällä 2023. Hän pelasi seuraavalla kaudella 30 valioliigaottelua, tosin vain yhdeksän avauskokoonpanossa, ja teki yhden maalin. Doherty on pelannut Irlannin juniorimaajoukkueissa. Maaliskuusta 2018 alkaen hän on pelannut 48 ottelua Irlannin A-maajoukkueessa. Hän on ollut avauskokoonpanossa 40 kertaa. Marraskuussa 2019 hän teki maalin 1–1-tasapeliin päättyneessä EM- karsintaottelussa Tanskaa vastaan. Toisen maalinsa hän teki EM-karsinnassa Gibraltaria vastaan lokakuussa 2023. == Lähteet == Luokka:Irlantilaiset jalkapalloilijat Luokka:Vuonna 1992 syntyneet Luokka:Elävät henkilöt
Pikkupuukiitäjä

Pikkupuukiitäjä (Hemiprocne comata) on puukiitäjiin kuuluva lintulaji. Lajia tavataan Kaakkois-Aasiasta. ==Koko ja ulkonäkö== Kooltaan pikkupuukitäjä kasvaa noin 15-17 cm pitkäksi. Päälaki, posket ja pitkien ja kapeiden siipien väritys on sininen. Silmien yläpuolella ja nokan alapuolella kulkee valkoinen juova. Korvien kohdalla on koirailla punaruskea ja naarailla musta täplä. Pikkupuukiitäjän selkä ja vatsa ovat ruskeat ja alaperä on valkoinen. ==Levinneisyys ja elinympäristö== Pikkupuukiitäjää tavataan Thaimaasta, Malesiasta, Myanmarista, Bruneista, Borneolta ja Filippiineiltä. Laji elää metsissä ja metsien aukioilla. Sen ravintoa ovat lentävät hyönteiset. Pikkupuukiitäjän pesimiskausi kestää helmikuulta elokuulle. Laji rakentaa pienen kuppimaisen pesän oksalle. Naaras munii pesään yhden munan. ==Lähteet== Luokka:Kiitäjälinnut
Rumjana Neikova

Rumjana Neikova (, s. 6. huhtikuuta 1973 Sofia) on bulgarialainen entinen soutaja, olympiavoittaja ja maailmanmestari. Neikova kilpaili urallaan viisissä olympialaisissa. Ensimmäisen kerran hän oli mukana Barcelonassa 1992, jolloin hän oli mukana nelikossa. Neljä vuotta myöhemmin Ateenassa 1996 hän oli jo siirtynyt yksikköön, jolloin hän sijoittui sijalle 8. Ensimmäisen olympiamitalin Neikova saavutti Sydneyssä 2000, kun hän oli yksikön toinen. Ateenassa 2004 hän oli yksikön kolmas. Pekingissä 2008 Neikova voitti yksikön. Neikova saavutti myös kahdesti maailmanmestaruuden yksikössä (vuosina 2002 ja 2003). Hänllä on myös yksikön MM-hopea vuodelta 2008 ja MM-pronssi 1999. Kaksikossa hänellä on MM-hopea vuodelta 2005 ja MM-pronssi vuodelta 2009. Euroopan-mestaruuden Neikova voitti vuonna 2007 yksikössä. ==Lähteet== Luokka:Bulgarialaiset soutajat Luokka:Bulgarialaiset olympiavoittajat Luokka:Vuonna 1973 syntyneet Luokka:Elävät henkilöt
International Style

International Style () on arkkitehtuurin tyylisuunta, joka kehittyi Euroopassa ja Pohjois-Amerikassa 1920- ja 1930-luvuilla. Termiä käytettiin ensinnä vuonna 1932 Henry-Russell Hitchcockin ja Philip Johnsonin esseessä The International Style: Architecture Since 1922. Termiä sanotaan käytettävän Bauhaus-tyylin yhdysvaltalaisesta muodosta. Tyylilajin syntyyn vaikuttivat Walter Gropius ja Ludwig Mies van der Rohe, jotka pakenivat Yhdysvaltoihin natsien vaikutusvallan kasvaessa. Tyylisuunnan edustajia: * Walter Gropius * Ludwig Mies van der Rohe * J.J.P. Oud * Le Corbusier * Richard Neutra * Philip Johnson * Alvar Aalto == Katso myös == * Funktionalismi * Modernismi == Lähteet == Luokka:1900-luvun arkkitehtuurin suuntaukset Luokka:Englanninkieliset sanat ja sanonnat
Valtteri Välimäki

Valtteri Välimäki (s. 24. huhtikuuta 1995) on suomalainen korkeushyppääjä, joka edustaa Uudenkaupungin Kenttäkarhuja. Hänen valmentajansa on Jouko Kilpi. Välimäki sai vuoden 2019 Kalevan kisoissa pronssia korkeushypyssä. Sisäratojen SM-kilpailuissa hän on saanut hopeaa vuonna 2021. Aikuisten maaottelussa hän kilpaili ensimmäisen kerran 2016. Parhaimmillaan hän on sijoittunut toiseksi Tukholmassa 2017. Ennätyksensä 211 Välimäki hyppäsi Jyväskylän hallikilpailussa helmikuussa 2018. Ulkoradoilla hän on hypännyt parhaimmillaan 210 Saarijärvellä kesäkuussa 2018. == Lähteet == Luokka:Suomalaiset korkeushyppääjät Luokka:Vuonna 1995 syntyneet Luokka:Elävät henkilöt
Preeriakilli

Preeriakilli (Fundulus sciadicus) on amerikankillien (Fundulidae) heimoon kuuluva kalalaji. Edward Drinker Cope kuvasi sen tieteelle vuonna 1865. Preeriakilliä tavataan kotoperäisenä Yhdysvalloissa. Se viihtyy lauhkean vyöhykkeen 5–22 asteen lämpöisissä vesissä. Preeriakilli elää makeassa vedessä. Se on tavallisesti noin 5,1 senttimetrin mittainen ja voi kasvaa jopa 9 senttimetrin mittaiseksi. == Lähteet == Luokka:Hammaskarppikalat
Piikkiakantti

Piikkiakantti (Acanthus spinosus) on akanttikasvien heimoon kuuluva kasvilaji. Sitä tavataan Etelä-Euroopassa. Kasvi kasvaa yleensä enintään 90 senttimetriä korkeaksi. Piikkiakantin kukat ovat purppuran värisiä. == Kuvia == Tiedosto:Acanthus spinosus opening.jpg Tiedosto:Acanthus spinosus leaf.jpg Tiedosto:Acanthus spinosus 1zz.jpg Tiedosto:Acanthus spinosus Montenegro.JPG == Lähteet == Luokka:Akanttikasvit
Kreetanvalkku

Kreetanvalkku (Cephalanthera cucullata) on kämmekkäkasvien heimoon kuuluva kasvi. Lajin kuvasivat tieteelle ensimmäisen kerran Pierre Edmond Boissier ja Theodor von Heldreich. Kasvi on Kansainvälisen luonnonsuojeluliiton mukaan vaarantunut. Kreetanvalkku kukkii vaaleanpunaisin kukin. == Lähteet == Luokka:Lumovalkut Luokka:Uhanalaiset kasvit Luokka:Kreikan kotoperäiset kasvit
Siruetanat

Siruetanat (Arionidae) on yksi maakeuhkokotiloiden heimoista. Siihen luetaan 15 sukua. Suomessa tavattavia siruetanoita ovat punasiruetana (Arion rufus), espanjansiruetana (Arion vulgaris), keltajuovaetana (Arion fasciatus), lasilimaetana (Arion circumscriptus), metsäetana (Arion subfuscus), mustasiruetana (Arion ater), nystysiruetana (Arion intermedius), tarhaetana (Arion hortensis) ja valkokylkietana (Arion silvaticus).Suomen lajit (Siruetanat - Arionidae) Laji.fi == Heimoon kuuluvia sukuja == *Anadenulus *Ariolimax *Arion *Binneya *Carinacauda *Gliabates *Hemphillia *Hesperarion *Magnipelta *Prophysaon *Securicauda *Udosarx *Zacoleus == Lähteet == == Aiheesta muualla == *University of Michigan, Animal Diversity Web (ADW): Arionidae Luokka:Maakeuhkokotilot
Isopiikkimakrilli

Isopiikkimakrilli (Seriola dumerili) on piikkimakrillien (Carangidae) heimoon kuuluva kalalaji. Sitä esiintyy maailmanlaajuisesti. Laji voi saavuttaa 190 senttimetrin pituuden, mutta jää usein noin metrin mittaiseksi. Painavin punnittu yksilö painoi 80,6 kilogrammaa ja vanhin tunnettu yksilö oli 15-vuotias. == Lähteet == Luokka:Piikkimakrillit
Kirjonuoliainen

Kirjonuoliainen (Acanthocobitis botia) on kivennuoliaisten heimoon kuuluva makean veden kalalaji. Sitä tavataan Bangladeshissa, Bhutanissa, Kiinassa, Intiassa, Myanmarissa, Nepalissa, Pakistanissa ja Thaimaassa. Kirjonuoliainen voi kasvaa jopa 14,9 senttimetrin mittaiseksi. Kirjonuoliainen kutee 100-150 munaa. == Lähteet == Luokka:Kivennuoliaiset
Herold (kirjaintyyppi)

Herold tai Reklameschrift Herold on Hermann Hoffmannin suunnittelema jugend- henkinen kirjaintyyppi. Kirjasinvalimo H. Berthold AG julkaisi sen vuonna 1901. Laiha leikkaus ja ääriviivoista muodostuva leikkaus julkaistiin vuonna 1904, ja vuonna 1907 kirjainperheeseen lisättiin lihava leikkaus. Berthold julkaisi myös kyrillisen version Heroldista.Itkonen 2015, s. 32-33 Suomen Kansallisteatterin logossa käytettiin pitkään HeroldiaItkonen 2015, s. 36. Berthold on julkaissut Heroldista digitaalisen version, ja Tom Wallace piirsi Heroldista toisen version HiH Retrofontsille. Paratype julkaisi Vladimir Jefimovin suunnitteleman kyrilliset kirjaimet sisältäneen version vuonna 1993. Paratypen versiossa on leveä ja normaali leikkaus. == Lähteet == *Itkonen, Markus: Kirjaintyypit ja tyyli. RPS-yhtiöt 2015. ISBN 978-952-5001-19-8 === Viitteet === Luokka:Kirjaintyypit Luokka:Jugend
Raitaimunuoliainen

Raitaimunuoliainen (Gastromyzon fasciatus) on imunuoliaisten heimoon kuuluva makean veden kalalaji. Sitä tavataan Borneossa. Raitaimunuoliainen voi kasvaa jopa 7 senttimetrin mittaiseksi. Se elää nopeasti virtaavassa vedessä. == Lähteet == Luokka:Nuoliaiskalat
Balkaninakantti

Balkaninakantti (Acanthus hungaricus, syn. Acanthus balcanicus) on akanttikasvien heimoon kuuluva kasvi. Se on kotoisin Balkanin niemimaalta, jossa se kasvaa endeemisenä. Balkaninakanttia viljellään monissa puutarhoissa Euroopassa ja Amerikassa. Balkaninakantti kasvaa yleensä 80 senttimetriä korkeaksi. Kasvi kukkii heinäkuusta elokuuhun. Kukat ovat väriltään purppuraisia. == Kuvia == Tiedosto:Acanthus balcanicus 02.jpg Tiedosto:Acanthus balcanicus 01.jpg Tiedosto:Acanthus balcanicus.jpg Tiedosto:Acanthus balcanicus fruits.jpg Tiedosto:Acanthus balcanicus leaf.jpg == Lähteet == Luokka:Akanttikasvit
Jaavanmedaka

Jaavanmedaka (Oryzias javanicus) on medakojen (Adrianichthyidae) heimoon kuuluva kala. Lajia pidetään akvaariokalana. Pieter Bleeker kuvasi lajin tieteelle vuonna 1854. == Ulkonäkö ja koko == Jaavanmedaka näyttää vedessä läpikuultavalta. Laji on erittäin pienikokoinen, yleensä noin 3 senttimetrin mittainen. Suurinkin tavattu jaavanmedaka oli vain 4,5 senttimetrin mittainen. == Levinneisyys ja elinympäristö == Lajia tavataan enimmäkseen Aasiassa, jossa se on levinnyt Indonesiaan, Singaporeen, Malesiaan ja Thaimaahan. Laji elää murto- ja makeassa vedessä. Jaavanmedakalle sopivin veden pH-arvo on 7,5–8,5 ja veden lämpötila 22–25 celsiusastetta. == Ravinto ja elintavat == Jaavanmedakan ravintoa ovat alkueläimet, hyönteiset ja äyriäiset. == Lähteet == Luokka:Nokkakalat
Pikkuruusuleinikki

Pikkuruusuleinikki (Adonis microcarpa) on leinikkikasvien heimoon kuuluva siemenkasvi. Sitä tavataan Länsi-Aasiassa ja Etelä-Euroopassa. Pikkuruusuleinikki kasvaa noin 50 senttimetrin korkuiseksi ja kukkii punaisin tai keltaisin kukin. Pikkuruusuleinikin kuvasi tieteelle Augustin Pyramus de Candolle. == Kuvia == Tiedosto:Adonis microcarpa kz06.jpg Tiedosto:Adonis microcarpa kz02.jpg Tiedosto:Adonis microcarpa דמומית קטנת-פרי.jpg Tiedosto:Adonis microcarpa - Flickr - brewbooks.jpg Tiedosto:Adonis microcarpa flor.JPG == Lähteet == Luokka:Ruusuleinikit
Oryzias

Oryzias on medakojen (Adrianichthyidae) heimoon kuuluva kalasuku. Monia suvun lajeja pidetään akvaariokalana. Oryzias-lajeja on yhteensä 33, joita kaikkia tavataan maanosista vain Aasiasta. == Lajeja == *Sinimedaka (Oryzias celebensis) *Jaavanmedaka (Oryzias javanicus) *Medaka (Oryzias latipes) *Marmorimedaka (Oryzias marmoratus) *Kultamedaka ( Oryzias matanensis) *Kääpiömedaka (Oryzias minutillus) *Mustamedaka (Oryzias nigrimas) *Suippokuonomedaka (Oryzias orthognathus) *Kultaevämedaka (Oryzias profundicola) *Soukkamedaka (Oryzias sarasinorum) *Lasimedaka ( Oryzias setnai) == Lähteet == Luokka:Nokkakalat
Harry Wilson

Harry Wilson (s. 22. maaliskuuta 1997 Wrexham) on walesiläinen jalkapalloilija, pelipaikaltaan hyökkääjä. Hän edustaa englantilaista Fulhamia. Hän on pelannut Walesin maajoukkueessa vuodesta 2013 alkaen. Wilson pelasi Liverpoolin junioreissa. Hän pelasi lainasopimuksilla syksyllä 2015 ykkösliigaa Crewe Alexandrassa, keväällä 2018 mestaruussarjaa Hull Cityssä ja kauden 2018–2019 edelleen mestaruussarjaa Derby Countyssa, jolle hän teki 40 liigaottelussa 15 maalia ja lisäksi yhden maalin nousukarsinnan toisessa välieräottelussa. Kaudeksi 2019–2020 hän siirtyi lainalle Valioliigan Bournemouthiin ja teki maalin ensimmäisessä valioliigaottelussaan Aston Villaa vastaan ja toisessa valioliigaottelussaan Manchester Cityä vastaan elokuussa 2019. Marraskuun lopussa hän teki kaksi maalia vierasottelussa Tottenham Hotspuria vastaan mutta Bournemouth hävisi ottelun 3–2. Kauden 31 valioliigaottelussaan hän teki kaikkiaan seitsemän maalia. Kaudella 2020–2021 Wilson pelasi lainalla Cardiff Cityssä 37 mestaruussarjaottelua ja teki niissä seitsemän maalia. Wilson siirtyi heinäkuussa 2021 Fulhamiin viisivuotisella sopimuksella. Hän pelasi kaudella 2021–2022 mestaruussarjassa 41 ottelua, jotka yhtä lukuun ottamatta avauskokoonpanossa, ja teki niissä kymmenen maalia. Kaudella 2022–2023 Fulham pelasi Valioliigassa, jossa Wilsonille kertyi 29 ottelua ja kaksi maalia hänen oltuaan kauden alussa polvivamman vuoksi poissa kentiltä lokakuun alkupuolella saakka. Hän pelasi avauskokoonpanossa 13 kertaa. Wilson on pelannut Walesin maajoukkueessa vuoden 2023 loppuun mennessä 52 ottelua ja tehnyt niissä kahdeksan maalia. Ensimmäisen A-maaottelunsa hän pelasi lokakuussa 2013 mutta toisen vasta maaliskuussa 2018, jolloin hän teki maalin ystävyysottelussa Kiinaa vastaan. Toisen maalinsa hän teki lokakuussa 2018 Kansojen liigan ottelussa Irlantia, kolmannen marraskuussa 2019 EM-karsintaottelussa Azerbaidžania, neljännen marraskuussa 2020 Kansojen liigan ottelussa Suomea, viidennen maaliskuussa 2021 MM-karsintaottelussa Belgiaa ja kuudennen kesäkuussa 2023 EM- karsintaottelussa Armeniaa vastaan. Lokakuussa 2023 hän teki kaksi maalia EM- karsintaottelussa Kroatiaa vastaan. Hän pelasi kesällä 2021 EM-kilpailuissa kolme ottelua, kuten myös marraskuussa 2022 MM-kilpailuissa. == Lähteet == Luokka:Walesilaiset jalkapalloilijat Luokka:Vuonna 1997 syntyneet Luokka:Elävät henkilöt
Ryan Fraser

Ryan Fraser (s. 24. helmikuuta 1994 Aberdeen) on skotlantilainen jalkapalloilija, pelipaikaltaan hyökkääjä. Hän on pituudeltaan 163-senttimetrinen. Hän edustaa Englannin Valioliigassa pelaavaa Southamptonia. Fraser nousi Aberdeenin junioreista edustusjoukkueeseen ja pelasi Skotlannin Valioliigassa 21 ottelua kausina 2010–2013. Tammikuussa 2013 hän siirtyi Englannin ykkösliigassa silloin pelanneeseen Bournemouthiin, joka kauden päätteeksi nousi mestaruussarjaan. Fraser pysyi Bournemouthissa yli seitsemän vuotta lukuun ottamatta kautta 2015–2016, jonka hän pelasi lainalla mestaruussarjan Ipswich Townissa. Kaudesta 2016–2017 lähtien hän on pelannut Valioliigassa. Ensimmäisellä pääsarjakaudellaan hän pelasi 28 liigaottelua ja teki kolme maalia, kaudella 2017–2018 hän pelasi 26 liigaottelua ja teki viisi maalia, kaudella 2018–2019 tilastoihin kirjattiin 38 liigaottelua ja seitsemän maalia ja kaudella 2019–2020 hän pelasi 28 liigaottelussa ja teki yhden maalin. Bournemouthin pudottua Valioliigasta Fraser siirtyi syyskuussa 2020 Newcastle Unitediin. Hän pelasi kaudella 2020–2021 kaikkiaan 18 valioliigaottelua ilman maaleja. Kaudella 2021–2022 hän teki kaksi maalia pelaamissaan 27 liigaottelussa. Kaudella 2022–2023 hän pelasi kahdeksassa sarjaottelussa ilman maaleja. Kaudella 2023–2024 hän pelasi lainalla Southamptonissa mestaruussarjaa. Elokuussa 2024 Fraser siirtyi Valioliigaan nousseen Southamptonin omistukseen. Fraser on pelannut Skotlannin maajoukkueessa vuoden 2024 loppuun mennessä 26 ottelua ja tehnyt niissä neljä maalia, marraskuussa 2018 Kansojen liigan ottelussa Albaniaa, lokakuussa 2020 Kansojen liigan ottelussa Tšekkiä sekä maaliskuussa 2021 MM-karsintaotteluissa Israelia ja Färsaaria vastaan. Ensimmäisen A-maaottelunsa hän pelasi kesäkuussa 2017 Englantia vastaan ja toistaiseksi viimeisen marraskuussa 2022 ystävyysottelussa Turkkia vastaan. Kesällä 2021 pelatuissa Euroopan- mestaruuskilpailuissa hän tuli kahdessa ottelussa vaihdosta kentälle. == Lähteet == Luokka:Skotlantilaiset jalkapalloilijat Luokka:Vuonna 1994 syntyneet Luokka:Elävät henkilöt
Jefferson Lerma

Jefferson Andrés Lerma Solís (s. 25. lokakuuta 1994 Cerrito) on kolumbialainen jalkapalloilija, pelipaikaltaan puolustava keskikenttäpelaaja. Hän edustaa kaudella 2023–2024 Englannin Valioliigassa pelaavaa Crystal Palacea. Lerma pelasi kotimaassaan Atlético Huilan junioreissa ja nousi edustusjoukkueeseen vuonna 2013. Kauden 2015–2016 hän pelasi lainalla espanjalaisseura Levantessa ja siirtyi kesällä 2016 seuraan pysyvästi. Hän pelasi Espanjan pääsarjassa kahtena kautena yhteensä 59 ottelua ja teki yhden maalin. Kaudella 2016–2017 Levante pelasi kakkostasolla Segunda Divisiónissa ja tuolla kaudella Lerma pelasi 30 liigaottelua ja teki niissä kaksi maalia. Lerma siirtyi kesällä 2018 englantilaisseura Bournemouthiin. Hän pelasi kaudella 2018–2019 Valioliigassa 30 ottelua ja teki niissä kaksi maalia. Seuraavalla kaudella hän teki 33 valioliigaottelussaan yhden maalin. Kaudet 2020–2021 ja 2021–2022 Bournemouth pelasi mestaruussarjassa, ja Lerma pelasi noista ensimmäisellä kaudella 42 ja seuraavalla 34 sarjaottelua sekä teki niissä vastaavasti kolme maalia ja yhden maalin. Kaudella 2022–2023 Bournemouth pelasi jälleen Valioliigassa, jossa Lerma pelasi avauskokoonpanossa 37 ottelua ja teki viisi maalia. Kesällä 2023 Lerma siirtyi Crystal Palaceen. Lerma on pelannut Kolumbian maajoukkueessa toukokuun 2023 loppuun mennessä 35 ottelua. Ensimmäisen A-maaottelunsa hän pelasi marraskuussa 2017. Hän pelasi MM-kilpailuissa 2018 neljä ottelua ja vuoden 2019 Copa Américassa kaksi ottelua. Hän on tehnyt maaotteluissaan yhden maalin, lokakuussa 2020 MM-karsintaottelussa Chileä vastaan. Lerma pelasi Kolumbian olympiajoukkueessa kolme ottelua Rio de Janeiron olympialaisissa 2016, kun Kolumbia ylsi puolivälieriin. == Lähteet == Luokka:Kolumbialaiset jalkapalloilijat Luokka:Vuonna 1994 syntyneet Luokka:Elävät henkilöt
Ginglymodi

Ginglymodi on viuhkaeväisiin kuuluva luukalojen lohko, joka sisältää luuhaukikalat ja sukupuuttoon kuolleen lahkon Semionotiformes. == Luokittelu == * Lohko: Ginglymodi ** Suku: †Kyphosichthys ** Suku: †Sangiorgioichthys ** Suku: †Ticinolepis ** Kladi: Neoginglymodi *** Lahko: Luuhaukikalat (Lepisosteiformes) **** Suku: †Neosemionotus **** Alalahko: Lepisosteoidei ***** Suku: †Araripelepidotes ***** Suku: †Pliodetes ***** Suku: †Thaiichthys ***** Heimo: †Lepidotidae ***** Yläheimo: Lepisosteoidea ****** Heimo: Luuhauet (Lepisosteidae) ****** Heimo: †Obaichthyidae *** Lahko: †Semionotiformes **** Heimo: †Callipurbeckiidae **** Heimo: †Macrosemiidae **** Heimo: †Semionotidae === Fylogenia === Muokattu tutkimusten López- Arbarello (2012) ja López-Arbarello & Sferco (2019) pohjalta: == Lähteet == Luokka:Viuhkaeväiset
Einar Kiviranta

Einar Kiviranta (11. marraskuuta 1897 Vehkalahti – 22. helmikuuta 1986 Helsinki) oli opettaja ja lausuntataiteilija. Einar Kivirannan vanhemmat olivat maanviljelijä Antti Kiviranta ja Maria Helena Kujala ja puoliso vuodesta 1935 filosofian maisteri Katri Moilanen, kunnallisneuvos Kaapro Moilasen tytär. Kiviranta valmistui kansakoulunopettajaksi 1923. Hän toimi kansakoulunopettajana Kymissä 1923–1924, Valkeakoskella 1925–1931 ja Helsingissä 1931–1964. Helsingissä hän oli myös kansakoulujen suullisen esitystaidon neuvoja 1951–1952, Valkeakoskella hän toimi työväenopiston lausunnanopettajana 1925–1931. Kiviranta piti myös suullisen esitystaidon kursseja. Hänen ensimmäinen lausuntailtansa oli Helsingissä vuonna 1929, mutta jo sitä ennen hän oli ollut esiintyvä lausuntataiteilija. Lausuntailtoja Kiviranta jatkoi aina vuoteen 1967 asti ja esiintyi vielä senkin jälkeen. Hän oli Suomen Lausujain Liiton perustajia ja aktiivinen jäsen. Sotilasarvoltaan talous- ja huoltoupseerina sodissa toiminut Kiviranta oli reservin kapteeni.Kuolleita. Kansakoulunopettaja Einar Kiviranta. Helsingin Sanomat, 4.3.1986, s. 12. == Lähteet == ==Aiheesta muualla== * Einar Kivirannan lausuntailta, 1937, julkaisussa Tulenkantajat (1937): 5, s. 9. Luokka:Suomalaiset opettajat Luokka:Suomalaiset lausujat Luokka:Vuonna 1897 syntyneet Luokka:Vuonna 1986 kuolleet
Eduard Pernkopf

Eduard Pernkopf (24. marraskuuta 1888 – 17. huhtikuuta 1955) oli itävaltalainen tohtori ja kansallissosialisti. Hänen merkittävin julkaisunsa on ihmisen anatomiaa käsittelevä teos Topographische Anatomie des Menschen. Teoksessa on 800 yksityiskohtaista piirroskuvaa ihmisruumiista, ja osa ruumiista on saattanut kuulua holokaustissa kuolleille. Pernkopf aloitti opinnot 18-vuotiaana Wienin yliopistossa, jossa hän liittyi pian nationalistiseen opiskelijajärjestöön. Saksan kansallissosialistiseen työväenpuolueeseen ja Sturmabteilung-joukkoihin hän liittyi vuonna 1933. Vuonna 1938 Pernkopfista tuli Wienin yliopiston anatomian laitoksen dekaani, ja nimityksen saatuaan hän karkotti kaikki juutalaiset tiedekunnasta. Dekaanista hän yleni rehtoriksi 1943 mutta menetti virkansa vuonna 1945. Toisen maailmansodan jälkeen Pernkopf pidätettiin kolmeksi vuodeksi, mutta hänen ei todettu syyllistyneen sotarikoksiin. ==Lähteet== Luokka:Itävaltalaiset kansallissosialistit Luokka:Anatomit Luokka:Vuonna 1888 syntyneet Luokka:Vuonna 1955 kuolleet
Samsung Galaxy S10+

Samsung Galaxy S10+ on Samsungin helmikuussa esittelemä ja 8. maaliskuuta 2019 julkaisema älypuhelin, jossa on Android 9.0 Pie -käyttöjärjestelmä. Laitteessa on Exynos 9820 -kahdeksanydinprosessori. Kiinan ja Yhdysvaltojen malleissa on Qualcomm Snapdragon 855 -prosessori. Näyttö on 6,4 tuumaa. Keskusmuistia on valittavissa 8 tai 12 gigatavua ja tallennustilaa on valittavissa 128, 512 tai 1024 gigatavua. Takakamera on 12, 12 ja 16 megapikselin kolmoiskamera ja etukamera on 10 ja 8 megapikselin kamera. Akkua on 4 100 milliampeerituntia. Puhelimessa on kasvojentunnistus sekä näytön alla oleva sormenjälkitunnistin. == Lähteet == == Aiheesta muualla == * Samsung Galaxy S10+ Samsungin sivuilla Galaxy S10+ Luokka:Vuoden 2019 matkapuhelimet Luokka:Android-pohjaiset laitteet
Aaron Ramsdale

Aaron Christopher Ramsdale (s. 14. toukokuuta 1998 Chesterton) on englantilainen jalkapalloilija, pelipaikaltaan maalivahti. Hän on pituudeltaan 188-senttimetrinen. Hän edustaa Englannin Valioliigassa pelaavaa Southamptonia. Ramsdale pelasi Sheffield Unitedin nuorisojoukkueissa mutta pääsi edustusjoukkueessa kentälle vain kahdessa FA Cupin ottelussa kaudella 2016–2017. Tammikuussa 2017 hän siirtyi Bournemouthiin mutta aloitti liigauransa lainalla kakkosliigassa Chesterfieldissä kevätkaudella 2018 ja ykkösliigassa AFC Wimbledonissa kevätkaudella 2019. Ensimmäiset valioliigaottelunsa hän pelasi Bournemouthin kokoonpanossa elokuussa 2019. Hän pelasi kauden aikana Valioliigassa 37 ottelua eli yhtä vaille kaikki joukkueensa ottelut. Kauden päätteeksi Bournemouth putosi Valioliigasta ja Ramsdale palasi Sheffield Unitediin. Kaudella 2020–2021 Ramsdale pelasi joukkueensa kaikki 38 valioliigaottelua mutta tuokin kausi päättyi putoamiseen. Kauden 2021–2022 hän aloitti mestaruussarjassa Sheffield Unitedin maalivahtina mutta siirtyi elokuussa 2021 valioliigaseura Arsenaliin. Hän pelasi ensimmäisellä Arsenalin-kaudellaan 34 valioliigaottelua. Kaudella 2022–2023 hän pelasi täyden ajan Arsenalin kaikissa 38 valioliigaottelussa. David Raya nousi seuraavalla kaudella Arsenalin ykkösmaalivahdiksi ja Ramsdale pelasi kauden aikana vain kuusi valioliigaottelua ja yhden Mestarien liigan pelin. Lisäksi hän voitti FA Community Shieldin. Ramsdale siirtyi elokuussa 2024 Southamptoniin. Ramsdale on pelannut Englannin juniorimaajoukkueissa yhteensä yli 30 ottelua. Kesäkuussa 2021 hän oli A-maajoukkueen vaihtopenkillä kahdessa EM-kilpailuihin valmistavassa ystävyysottelussa, ja EM-turnauksen ensimmäisen alkulohko-ottelun jälkeen hänet kutsuttiin kisajoukkueeseen loukkaantuneen Dean Hendersonin tilalle. Ramsdale jäi EM-turnauksessa vaihtopelaajaksi. Hän pääsi pelaamaan A-maajoukkueessa ensimmäisen kerran marraskuussa 2021 MM-karsintaottelussa San Marinoa vastaan. Seuraavan kerran hän pelasi kesäkuussa 2022 Kansojen liigan otteluissa Italiaa ja Unkaria vastaan. MM-kilpailuissa 2022 ja EM-kilpailuissa 2024 hän oli varamaalivahtina. Hän on pelannut elokuun 2024 loppuun mennessä viisi A-maaottelua. == Lähteet == Luokka:Englantilaiset jalkapallomaalivahdit Luokka:Vuonna 1998 syntyneet Luokka:Elävät henkilöt
28 toivotuinta levytystä

28 toivotuinta levytystä on Katri Helenan kokoelma-albumi, joka julkaistiin vuonna 1987. == Kappaleet == === A-puoli === # # # # # # # === B-puoli === # * # # # # # # === C-puoli === # * # # # # # # === D-puoli === # * # # # # # # Luokka:Vuoden 1987 kokoelma-albumit Luokka:Katri Helenan kokoelma-albumit
Steve Cook

Steve Anthony Cook (s. 19. huhtikuuta 1991 Hastings) on englantilainen jalkapalloilija, pelipaikaltaan keskuspuolustaja. Hän edustaa Englannin mestaruussarjassa pelaavaa Queens Park Rangersia. Hän pelasi yli kymmenen vuotta Bournemouthissa. Cook aloitti liigauransa kaudella 2008–2009 Brighton & Hove Albionissa, joka tuolloin pelasi kolmannella sarjatasolla ykkösliigassa. Seuraavina vuosina hän pelasi lainasopimuksilla Englannin liigan alapuolellakin olevissa sarjoissa. Lokakuussa 2011 hän siirtyi Bournemouthiin ja vuoden 2012 tammikuussa seura osti hänet omakseen. Tämän jälkeen hän pelasi Bournemouthissa mestaruussarjaa 129 ottelua ja teki niissä kahdeksan maalia sekä Valioliigaa 168 ottelua, joissa hän teki kymmenen maalia. Brightonissa hän pelasi yhden mestaruussarjaottelun tammikuussa 2012. Cook siirtyi tammikuussa 2022 Nottingham Forestiin ja pelasi liiganousuun päättyneellä kaudella 14 mestaruussarjaottelua ja kolme nousukarsintaottelua, yhtä ottelua lukuun ottamatta avauskokoonpanossa. Kaudella 2022–2023 hän pelasi Nottinghamin joukkueessa 12 valiolliigaottelua mutta ei mahtunut enää marraskuun jälkeen kokoonpanoon muutoin kuin yhteen FA Cupin otteluun. Elokuussa 2023 hän siirtyi Queens Park Rangersiin. == Lähteet == Luokka:Englantilaiset jalkapalloilijat Luokka:Vuonna 1991 syntyneet Luokka:Elävät henkilöt
Almaz (albumi)

Almaz on Katri Helenan albumi, joka julkaistiin vuonna 1988. Sen kaikki sovitukset on tehnyt Esa Nieminen. Albumin nimikappale on alun perin Randy Crawfordin tuotantoa. Viiden muun käännöskappaleen lisäksi albumilla on kolme Harri Saksalan kirjoittamaa laulua ja kaksi Katri Helenan puolison Timo Kalaojan säveltämää ja Jukka Itkosen sanoittamaa kappaletta. Albumin päätöskappale on sovittaja Esa Niemisen sävellys ja Juha Vainion sanoitus.Almaz, Fono.fi. Viitattu 6.11.2021. Levyllä esiintyviä muusikoita ovat Esa Niemisen lisäksi trumpetisti Esko Heikkinen (raidat 3 ja 9), basisti Heikki Virtanen (1–3, 5, 7–11), kitaristi Jarmo Nikku (1–3, 5, 7–11), taustalaulaja Maarit (1, 3, 7, 9), saksofonisti Pentti Lahti (3, 9), kitaristi Peter Lerche (1–3, 5, 8–10) ja rumpali Vesa Aaltonen.Katri Helena – Almaz, Discogs.com. Viitattu 6.11.2021. == Kappaleet == # # # # # # # # # # # # ==Lähteet== Luokka:Vuoden 1988 albumit Luokka:Katri Helenan albumit
Charlie Daniels (jalkapalloilija)

Charlie John Daniels (s. 7. syyskuuta 1986 Harlow) on englantilainen jalkapalloilija, pelipaikaltaan vasen laitapuolustaja. Hän edustaa Englannin Valioliigassa pelaavaa Bournemouthia. Daniels pelasi Tottenham Hotspurin juniorijoukkueessa mutta ei mahtunut edustusjoukkueeseen. Hän pelasi lainalla ykkösliigaa Chesterfieldissä ja Leyton Orientissa sekä kakkosliigaa muutaman ottelun verran Gillinghamissa kunnes hän siirtyi Leyton Orientin omistukseen tammikuussa 2009. Marras-joulukuussa 2011 Daniels oli lainalla tuolloin ykkösliigassa pelaavassa Bournemouthissa, joka osti hänet vuoden 2012 alussa. Daniels pelasi Bournemouthissa kahtena kautena ykkösliigaa 55 ottelua ja teki kuusi maalia, sitten kaksi kautta mestaruussarjaa, jossa hän pelasi 65 ottelua ja teki yhden maalin, sekä kaudesta 2015–2016 alkaen Valioliigaa, jossa hän on neljän kauden aikana pelannut 127 ottelua ja tehnyt yhdeksän maalia. == Lähteet == Luokka:Englantilaiset jalkapalloilijat Luokka:Vuonna 1986 syntyneet Luokka:Elävät henkilöt
Campus Allegro

Campus Allegro on useamman oppilaitoksen yhteinen kampus-rakennus Pietarsaaressa. Kampuksella sijaitsee Yrkeshögskolan Novian, Åbo Akademin, Centria-ammattikorkeakoulun, Yrkesakademi Österbottenin, Pietarsaaren musiikkiopiston ja lasten Taidekoulu Balatakon koulutusyksiköt. Koulutus suuntautu kulttuurialalle ja kansainvälisiin suhteisiin kaupan tai matkailun alalla. Campus Allegrossa on koulutustiloja, kirjasto, ravintola, kahvila, pankki, liikeyrityksiä, toimistoja, ja konserttisali, jossa on paikkoja 400 henkilölle. Campus Allegron avajaiset olivat maaliskuussa 2013. Rakennuksen bruttopinta-ala on 27 000 neliömetriä, ja vastaavana arkkitehtinä toimi Roger Wingren. Rakennushankkeen kokonaisbudjetti oli 45 miljoonaa. Kortteli on ainutlaatuinen Suomessa, sillä sen rakennukset ovat peräisin neljältä eri vuosisadalta. Storbjörk 2013, s. 95 Korttelin vanhin rakennus on Lindskogin talo vuodelta 1797. == Lähteet == * Storbjörk, Nicklas: Pietarsaari tammikuusta joulukuuhun. Wester Media Group Oy Ab 2013. === Viitteet === == Aiheesta muualla == * Campus Allegron kotisivut Luokka:Pietarsaaren oppilaitokset
Espoon Islamilainen Yhdyskunta Suomessa

Espoon Islamilainen Yhdyskunta Suomessa on 31.8.1998 rekisteröity uskonnollinen yhdyskunta, jonka kotipaikka on Espoo. Yhdyskuntaan kuului 583 jäsentä vuonna 2020. Sääntöjen mukaan jäsenistä ainakin 2/3 tulee olla somaleja. Yhteisön uskontunnustus on: Usko yhteen ainoaan Jumalaan, Hänen Enkeliinsä, Hänen kirjoihinsa, viimeiseen päivään, Hänen profeettaansa Muhamediin, sekä kaikkiin muihin Hänen profeettoihinsa. == Talous == Espoon islamilainen yhdyskunta Suomessa on saanut vuosina 2018–2022 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 16 500 euroa. Keskimääräinen vuosittainen tuki on ollut nouseva ja oli vuonna 2022 noin 4 700 euroa. == Katso myös == * Luettelo Suomen islamilaisista yhteisöistä == Lähteet == Luokka:Suomen islamilaiset yhdyskunnat Luokka:Uskonto Espoossa
Polaris (yhtye)

Polaris on australialainen metalcore-yhtye Sydneystä. Heidän debyyttialbuminsa ”The Mortal Coil” julkaistiin vuonna 2017. Lisäksi yhtye on julkaissut kaksi EP-levyä: ”Dichotomy” ja ”The Guilt & the Grief”. == Jäsenet == === Nykyiset === * Rick Schneider − rytmikitara (2012− * Jake Steinhauser − laulu (2012−, basso (2012−, rytmikitara (2012−2013) * Jamie Hails − murina (2012− * Daniel Furnari − rummut (2012− === Edelliset === * Ryan Siew − soolokitara (2013−2023) == Diskografia == === Albumit === * The Mortal Coil (2017) * The Death of Me (2020) * Fatalism (2023) === EP:t === * Dichotomy (2013) * The Guilt & the Grief (2016) === Singlet === * Masochist (2019) * Hypermania (2020) * Landmine (2020) == Lähteet == Luokka:Australialaiset metalcore- yhtyeet
Quick Boys

Quick Boys on alankomaalainen jalkapalloseura, jonka kotikaupunki on Katwijk. Seura on perustettu vuonna 1920. Se pelaa kaudella 2019-2020 Tweede Divisiessä, joka on Hollannin kolmanneksi korkein sarjataso. Quick Boys kotikenttä on Nieuw Zuid, jolle mahtuu 8 500 ihmistä. Paikalliskilpailijoita ovat olleet VV Katwijk ja Rijnsburgse Boys. == Saavutukset == * Alankomaiden Amatööri mestaruus: (2) 1992, 2004 * Amatööri mestaruus (lauantai) (11) 1946, 1947, 1948, 1949, 1953, 1958, 1960, 1962, 1991, 1992, 2004 * Alankomaiden cupin neljännesfinaali: (1) 2008 * Piiricup länsi: (1) 1989 == Entisiä pelaajia == * Dirk Kuyt == Aiheesta muualla == * Virallinen sivu Quick Boys Luokka:Etelä-Hollanti Luokka:Vuonna 1920 perustetut urheiluseurat
Pietarsaaren kaupunginhotelli

Pietarsaaren kaupunginhotelli perustettiin vuonna 1899. Hotelli aloitti toimintansa Fontellin talossa Kanavapuistikolla. Vuonna 1908 rakennettiin hotellille Kanavaesplanadia pitkin kulkevan, Valter Thomén suunnittelema kivinen kolmikerroksinen lisäosa. 1930-luvulla hotelli nykyaikaistettiin uudella sisustuksella. Hotellia laajennettiin pohjoiseen 1940-luvulla. 1980-luvun puolessavälissä Kaupunginhotellin vanha osa, eli Fontellin talo purettiin. Purkamisesta uutisoitiin maanlaajuisesti. Pietarsaaren Kaupunginhotelli on vanhin Kaupunginhotelli-nimeä käyttävä hotelli Suomessa. Kaupunginhotellin rakennus on asemakaavalla suojeltu.Toivanen, Finnäs, Hoffman 2002, s. 96 == Lähteet == * Pekka Toivanen, Fjalar Finnäs, Kai Hoffman: Pietarsaaren historia osa IV. Pietarsaaren kaupunki, 2002 === Viitteet === Luokka:Pietarsaaren rakennukset ja rakennelmat Luokka:Suomen hotellit
Daniel Kosonen

Daniel Thomas Kosonen (s. 17. syyskuuta 2000 Vammala) on suomalainen korkeushyppääjä, joka edustaa Tampereen Pyrintöä. Hänen valmentajansa on Mikko Rummukainen. Kosonen karsiutui loppukilpailusta Boråsin alle 20-vuotiaiden EM- kilpailuissa 2019 ja Toruńin sisäratojen EM-kilpailuissa 2021. Hän sijoittui yhdeksänneksi Tallinnan alle 23-vuotiaiden EM-kilpailuissa 2021. Kalevan kisoissa Kosonen sai kultaa vuosina 2021 ja 2024, hopeaa vuonna 2020 ja pronssia 2022. Sisäratojen Suomen-mestaruuskilpailuissa Kosonen on voittanut kultaa vuosina 2019, 2020, 2021, 2022, 2023 ja 2024. Ennätyksensä 222 hän hyppäsi Tampereella tammikuussa 2022. Ulkoradoilla hän on hypännyt parhaimmillaan 221. Kosonen on edustanut Suomea aikuisten maaotteluissa vuodesta 2019. Hän voitti Suomi–Ruotsi-maaottelun korkeuskisan 2022. Kososella oli vuoteen 2017 saakka päälajinaan lentopallo, kunnes hän saavutti korkeushypyssä mitalin 17-vuotiaiden Suomen-mestaruuskilpailuissa, ylitti korkeudessa ensi kertaa kaksi metriä ja valitsi sen päälajikseen. Vielä kaudella 2019–2020 Kosonen pelasi lentopallossa miesten kakkossarjaa Pälkäneen Luja-Lukossa, mutta lopetti lajin keväällä 2020. Kososen vanhin isosisko Gabriela on SM-tason korkeushyppääjä ja toinen sisko Jessica maajoukkuelentopalloilija. Perheen vanhemmat, suomalainen Heikki ja kanadalainen Jackie, vaikuttavat aktiivisesti erityisesti lentopalloilun parissa. == Lähteet == Luokka:Suomalaiset korkeushyppääjät Luokka:Vuonna 2000 syntyneet Luokka:Elävät henkilöt
Aula Magna

Aula Magna on brittiläissyntyisen ruotsalaisen arkkitehdin Ralph Erskinen suunnittelema Tukholman yliopiston luentosalirakennus. Rakennus valmistui vuosina 1995–1997, ja se sijaitsee osoitteessa Frescativägen 6 Tukholmassa. Luentosalissa on 1 194 istumapaikkaa ja rakennuksen kokonaispinta-ala on 7 860 m². ==Aiheesta muualla== * Luokka:Tukholman yliopisto Luokka:Tukholman rakennukset ja rakennelmat
Val Buëch-Méouge

Val Buëch-Méouge on kunta eteläisessä Ranskassa Hautes-Alpesin departementissa Provence-Alpes-Côte d’Azurin alueella. Se sijaitsee noin 55 kilometriä Gapin kaupungista lounaaseen. Val Buëch-Méougen kunta muodostettiin 1. tammikuuta 2016, kun kolme kuntaa Antonaves, Châteauneuf-de-Chabre ja Ribiers yhdistyivät. Kunnan nähtävyyksiä on retkeilijöiden suosima rotko Gorges de la Méouge. Sitä pitkin kulkevat niin patikoijat, maastopyöräilijät kuin ratsastajatkin. Rotkon pohjalla virtaava Méougejoki on myös hyvä uintipaikka. Châteauneuf-de-Chabren kylässä joen ylittää keskiaikainen silta, joka kuuluu Ranskan historiallisten monumenttien luetteloon.Tour de France 2019 ==Lähteet== ==Aiheesta muualla== Luokka:Hautes-Alpesin kunnat
Kaarilantiainen

Kaarilantiainen (Acrossus rufipes) on lehtisarvisten (Scarabaeidae) heimoon kuuluva kovakuoriaislaji. Ulkonäöltään kaarilantiainen on kiiltävän ruskeanmusta tai tummanruskea. Peitinsiivet ovat pitkänomaiset. Aikuisena kaarilantiainen on kooltaan 9–13 mm. Lajin tunnistaminen on vaikeaa, sillä myös muita kaarilantiaista muistuttavia lajeja on olemassa. Laji esiintyy avoimilla paikoilla, mutta sitä voi tavata myös metsässä. Kaarilantiainen on ravintonsa suhteen kaikkiruokainen, sillä se syö kasvijätteitä, raatoja ja eläinten ulosteita. Aikuiset kaarilantiaiset liikkuvat keväästä myöhään syksyyn tullen herkästi valoon. Kaarilantiainen on Suomessa elinvoimainen laji esiintyen Lappia myöten. Kaarilantiainen on hyödyllinen laji, sillä sen toukat ja aikuiset muuttavat kasvi- ja eläinjätettä mullaksi. == Lähteet == == Aiheesta muualla == *Ötökkätieto: Kaarilantiainen (Aphodius rufipes) *ITIS: Acrossus rufipes *Iowa State University, Bug Guide: Species Aphodius rufipes - Night-flying Dung Beetle *Pherobase: Semiochemicals of Aphodius rufipes Luokka:Lehtisarviset
Stevo Pendarovski

Stevo Pendarovski (, s. 3. huhtikuuta 1963) on Pohjois-Makedonian presidentti toukokuusta 2019 alkaen. Hän on taustaltaan oikeustieteen professori. Pendarovski valittiin kahdella äänestyskierroksella, ensimmäisellä hän oli tasoissa Gordana Siljanovska-Davkovan kanssa, toisella kierroksella Pendarovski sai 51,7 prosenttia äänistä. Keskeisenä vaaliteemana oli vuosikymmeniä jatkunut nimikiista Kreikan kanssa. Nimikiistan vuoksi maan edellinen presidentti G’orge Ivanov hidasti maan lakien säätämistä. Pendarovski kannatti nimeä Pohjois-Makedonia. Häntä pidetään edeltäjäänsä länsimielisempänä, mikä vauhdittaa EU- ja NATO-neuvotteluja. == Lähteet == Luokka:Pohjois-Makedonian presidentit Luokka:Vuonna 1963 syntyneet Luokka:Elävät henkilöt
Vadnagar

Vadnagar on pieni Intian Gujaratin osavaltiossa sijaitseva kaupunki. Sieltä on noin sata kilometriä Ahmedabadiin. ==Historia== Vadnagar mainitaan 600-luvulla eläneen kiinalaisen matkailija Xuanzangin teoksissa nimellä Anandapura. Hän kertoo alueella olleen buddhalaisia temppeleitä, joissa eli alle tuhat munkkia. 1600-luvulla suurmogulien keisari Akbarin hovihistorioitsija Abul Fazl mainitsee Vadnagarin olleen kukoistava kaupankäynnin keskus. Alueella on ollut asutusta noin 2500 vuotta. Maanjäristyksessä vuonna 2001 vaurioituneen Vadnagarin arkeologisen museon tilalle avattiin vuonna 2018 uusi museo. Yksi Xuanzangin mainitsemista luostareista onnistuttiin kaivamaan esille vuonna 2008. Todisteeksi alueen muinaisesta vauraudesta seudulta on löytynyt kolikoita kuudelta eri aikakaudelta. ==Väestö== Vuoden 2011 väestönlaskennan mukaan kaupungin väkiluku oli 27 790\. Suurin uskonto on hindulaisuus, jota tunnustaa 92 prosenttia väestöstä, toiseksi suurin on islam, jonka kannattajia on hieman yli 7 prosenttia. ==Tunnettuja vadnagarilaisia== * Narendra Modi, Intian pääministeri ==Lähteet== Luokka:Gujaratin kaupungit
Alice Sara Ott

Alice Sara Ott (s. 1988) on saksalais-japanilainen pianisti. Hänen isänsä on saksalainen ja äitinsä japanilainen. Hän ihastui pianoon 3-vuotiaana osallistuessaan vanhempiensa kanssa resitaaliin ja aloitti seuraavana vuonna soittotunnit. Ott pääsi 12-vuotiaana Karl-Heinz Kämmerlingin oppilaaksi Salzburgin Mozarteumiin. Vuonna 2002 hänestä tuli nuorin finalisti kansainvälisen Hamamatsu-pianokilpailun historian aikana, ja hänet nimettiin sen "lupaavimmaksi artistiksi". Hänen muihin kilpailumenestyksiinsä kuuluvat ensipalkinnot Köthenin Bach-kilpailussa (2003) ja kansainvälisessä Val Tidone -musiikkikilpailussa.Deutsche Grammophon: Alice Sara Ott Ott turvasi suuren ja lojaalin seuraajakunnan olemassaolon Japanissa vuonna 2006 osallistumalla vuosikymmenen ajan kestäneeseen "100 kansainvälistä pianistia" -sarjaan sen loppuvaiheessa. Hän on kertonut pyrkivänsä jakamaan klassista musiikkia niin laajalle yleisölle kuin mahdollista, koska ei pidä sitä vain rikkaille, koulutetuille varattuna taidemuotona vaan katsoo kouluttautumisen kuuntelun kautta riittävän. Ottin kansainvälinen ura kasvoi korkean profiilin debyyttien muodossa Euroopan maissa. Näihin kuuluu Maurice Ravelin pianokonserton (G-duuri) esitys Zürichin Tonhalle-orkesterin ja David Zinmanin kanssa vuonna 2006. Vuonna 2008 huomattavaksi menestykseksi osoittautui pääsy Baselissa Murray Perahian korvaaminen lyhyellä varoitusajalla resitaalissa. Kamarimusiikin merkeissä Ott pääsi debytoimaan Luzernin (2010) ja Verbierin festivaaleille (2012). Seuraavien vuosien kohokohtiin kuuluivat ensiesiintymiset Toronton ja Chicagon sinfoniaorkesterien sekä Los Angelesin filharmonikkojen kanssa, ensiresitaali Wigmore Hallissa ja yhteistyökiertue Ólafur Arnaldsin kanssa. Ott solmi eksklusiivisen levytyssopimuksen Deutsche Grammophonin kanssa vuonna 2008. Seuraavana vuonna ilmestyi debyyttialbumi, jolla hän tulklitsi Franz Lisztin haastavat Transsendentaaliset etydit. Seuraava albumi koostui Frédéric Chopinin kaikista valsseista; levy ilmestyi tammikuussa 2010 säveltäjän kaksisataavuotissyntymäpäiväjuhlien kunniaksi. Ensimmäinen orkesterilevytys samalle levymerkille koostui Pjotr Tšaikovskin ja Lisztin konserttojen levytyksestä Thomas Hengelbrockin johtamien Münchenin filharmonikkojen kanssa. Tämä levy toi Ottille "vuoden nuoren artistin" tittelin Echo Klassik -palkintojenjaossa. Hänen muiden levytystensä joukossa on tulkintoja Ludwig van Beethovenin, Modest Mussorgskin, Franz Schubertin, Clara Schumannin, Igor Stravinskyn, Edvard Griegin, Claude Debussyn, Erik Satien ja Ravelin teoksista. Helmikuussa 2019 Ott julkisti tiedon saamastaan MS-taudin diagnoosista. Hänen siskonsa on pianisti Mona Asuka Ott.Around the Music Festival: Alice-Sara Ott announces multiple sclerosis == Lähteet == == Aiheesta muualla == * Viralliset sivut Luokka:Saksalaiset pianistit Luokka:Japanilaiset pianistit Luokka:Vuonna 1988 syntyneet Luokka:Elävät henkilöt
Uskonto Sri Lankassa

Sri Lankassa uskonto on maan perustuslain mukaisesti yksilön vapaasti valittavissa, vaikkakin buddhalaisuudelle on myönnetty asema valtionuskontona. Maan väestöstä noin 70% on buddhalaisia vuoden 2011 väestönlaskennan mukaan, hindulaisia on lähes 13%, muslimeita alle 10% ja katolisia 6%, muita kristittyjä 1%. Sri Lankan väestön enemmistön muodostavat singaleesit ovat enimmäkseen buddhalaisia ja toiseksi suurin väestönryhmä, tamilit, hinduja. Piirikunnittain tarkasteltuna Sri Lankan uskonnollisuudessa esiintyy huomattavia eroja. Kristillisin alue on Mannar, jossa yli puolet väestöstä ovat kristittyjä. Muslimit muodostavat enemmistön itärannikolla sijaitsevissa Trincomaleessa ja Amparassa. Tiedosto:Buddhismus_in_Sri_Lanka_2012.svg| Buddhalaisia Tiedosto:Hinduismus_in_Sri_Lanka_2012.svg| Hinduja Tiedosto:Islam_in_Sri_Lanka_2012.svg| Muslimeita Tiedosto:Christentum_in_Sri_Lanka_2012.svg| Kristittyjä ==Lähteet== *
Jaakko Kemppainen (pelisuunnittelija)

Jaakko Kemppainen (s. 1976) on suomalainen pelisuunnittelija. Hän on ensimmäinen suomalainen läänintaiteilija, joka toimii tehtävässä videopelitaiteen näkökulmasta. Kemppainen on työskennellyt suomalaisella videopelialalla vuodesta 2002. Yhteensä Kemppainen on työskennellyt yli 20 eri peliprojektissa ja lukuisissa pelialan yrityksissä. Kemppainen on kotoisin Sodankylästä. Hän on koulutukseltaan taiteen maisteri (New Media ja Game Design, Aalto-yliopisto) ja filosofian maisteri (digitaalinen kulttuuri, Jyväskylän yliopisto). Kemppaisen kirjoittama pelisuunnittelusta kertova tietokirja Pelisuunnittelijan peruskirja julkaistiin elokuussa 2019 Aviador Kustannuksen kautta. == Julkaisut == * * 100 peli-ideaa. [Rajamäki]: Aviador, 2022. ISBN 978-952-381-066-2 * Pelit tekevät hyvää. [Rajamäki]: Aviador, 2024. ISBN 978-952-381-242-0 == Lähteet == == Aiheesta muualla == * * Luokka:Suomalaiset videopelisuunnittelijat Luokka:Vuonna 1976 syntyneet Luokka:Elävät henkilöt
Jaakko Kemppainen

Jaakko Kemppainen saattaa tarkoittaa useita henkilöitä: * Jaakko Kemppainen (1869–1931), työläisaktivisti * Jaakko Kemppainen (1904–1988), kokoomuksen poliitikko ja kansanedustaja * Jaakko Kemppainen (s. 1976), videopelisuunnittelija